CELEX: 22019D1045
Language: hu
Date: 2017-09-22 00:00:00
Title: Az EGT Vegyes Bizottság 157/2017 határozata (2017. szeptember 22.) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2019/1045]

27.6.2019   
               
               
                  HU
               
               
                  Az Európai Unió Hivatalos Lapja
               
               
                  L 174/11
               
            
         AZ EGT VEGYES BIZOTTSÁG 157/2017 HATÁROZATA
         (2017. szeptember 22.)
         az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2019/1045]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     Az 1235/2008/EK rendeletnek az importált ökológiai termékek elektronikus ellenőrzési tanúsítványa és egyes más elemek tekintetében, valamint a 889/2008/EK rendeletnek a tartósított vagy feldolgozott ökológiai termékekre vonatkozó követelmények és az információszolgáltatás tekintetében történő módosításáról szóló, 2016. október 14-i (EU) 2016/1842 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     Ez a határozat élelmiszerekre vonatkozó jogszabályokat érint. Az EGT-megállapodás II. melléklete XII. fejezetének bevezetőjében meghatározottak szerint az élelmiszerekre vonatkozó jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (3)
                  
                  
                     Az EGT-megállapodás II. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás II. mellékletének XII. fejezete a következőképpen módosul:
            
                        1.
                     
                     
                        Az 54ba. pont (889/2008/EK bizottsági rendelet) a következő franciabekezdéssel egészül ki:
                        
                                    „—
                                 
                                 
                                    
                                       32016 R 1842: a Bizottság (EU) 2016/1842 végrehajtási rendelete (2016. október 14.) (HL L 282., 2016.10.19., 19. o.).”.
                                 
                              
                  
                        2.
                     
                     
                        Az 54bb. pont (1235/2008/EK bizottsági rendelet) a következő franciabekezdéssel egészül ki:
                        
                                    „—
                                 
                                 
                                    
                                       32016 R 1842: a Bizottság (EU) 2016/1842 végrehajtási rendelete (2016. október 14.) (HL L 282., 2016.10.19., 19. o.).”.
                                 
                              
                  
                        3.
                     
                     
                        Az 54bb. pontban (1235/2008/EK bizottsági rendelet) szereplő kiigazítás szövegének számozása a)-ra változik.
                     
                  
                        4.
                     
                     
                        Az 54bb. pontban (1235/2008/EK bizottsági rendelet) szereplő kiigazítás szövege a következővel egészül ki:
                        
                                    „b)
                                 
                                 
                                    A 13. cikk (1) bekezdésének c) pontjában, a 13b. cikkben és a 14. cikk (1) bekezdésében a szöveg a 952/2013/EU rendeletre való hivatkozás után a »vagy a norvég és izlandi vámeljárásokban« szövegrésszel egészül ki.
                                 
                              
                                    c)
                                 
                                 
                                    A 14. cikk (2) bekezdésében a szöveg a 2913/92/EGK rendeletre való hivatkozás után a »vagy a norvég és izlandi vámeljárásokban« szövegrésszel egészül ki.
                                 
                              
                                    d)
                                 
                                 
                                    Az V. és VI. mellékletben az ellenőrzési tanúsítványban Norvégia és Izland nem köteles EORI-számot használni az azonosításra.”
                                 
                              
                  
         
            2. cikk
            Az (EU) 2016/1842 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2017. szeptember 23-án lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. szeptember 22-én.
            
               
                  az EGT Vegyes Bizottság részéről
               
               
                  az elnök
               
               Sabine MONAUNI
            
         
         
            (1)  HL L 282., 2016.10.19., 19. o.
         
         
            (*1)  Alkotmányos követelmények fennállását nem jelezték.